smcproject/ml-wiki-sentences huggingface dataset:
സ്കൂൾ വിദ്യാഭ്യാസകാലഘട്ടത്തിൽതന്നെ നരേന്ദ്രനാഥിലെ വിപ്ലവകാരി ഉയിർത്തെഴുന്നേറ്റിരുന്നു.
കഴ്സൺ പ്രഭു, ബംഗാൾ വിഭജനത്തിനായി തയ്യാറെടുക്കുന്ന കാലമായിരുന്നു അത്.
ബംഗാൾ വിഭജനത്തിനെതിരേ നരേന്ദ്രന്റെ നേതൃത്വത്തിൽ സ്കൂളിൽ ഒരു പ്രതിഷേധയോഗം നടത്താൻ തീരുമാനിക്കുകയും, അതിനനുവാദം നൽകണമെന്ന് പ്രധാന അദ്ധ്യാപകനോട് ആവശ്യപ്പെടകുയും ചെയ്തു.
സ്കൂളിനകത്ത് ഇത്തരം യോഗം നടത്താനനുവാദമില്ലെന്നു പറഞ്ഞ് പ്രധാനഅദ്ധ്യാപകൻ ഈ ആവശ്യം നിരസിച്ചതിനെത്തുടർന്ന് നരേന്ദ്രനും സുഹൃത്തുക്കളും യോഗം സ്കൂളിനു പുറത്തു നടത്തുകയും, ഈ കാരണം കൊണ്ട് സ്കൂളിൽ നിന്നും പുറത്താക്കപ്പെടുകയും ചെയ്തു.
അനുശീലൻ സമിതി സംഘടിപ്പിച്ചിരുന്ന സ്വാമി ശാരദാനന്ദയുടെ ഗീത പ്രഭാഷണം കേൾക്കാൻ ഹരികുമാറും, നരേന്ദ്രനും സാധാരണയായി പോകുമായിരുന്നു.
അനുശീലൻ സമിതി അക്കാലത്ത് അറിയപ്പെട്ടിരുന്ന ഒരു വിപ്ലവപ്രസ്ഥാനമായിരുന്നു.
ഈ സന്ദർശനങ്ങൾ ഇവരെ സമിതിയുടെ സെക്രട്ടറിയുമായി അടുപ്പിച്ചു.
വൈകാതെ നരേന്ദ്രനാഥും, ഹരികുമാർ ചക്രവർത്തിയും സമിതിയിലെ അംഗങ്ങളായി.
അനുശീലൻ സമിതിയിൽ ഒരു കഠിനാധ്വാനിയായിരുന്നു നരേന്ദ്രൻ, പ്രസ്ഥാനത്തിന്റെ വളർച്ചക്കായി ഉത്തരേന്ത്യമുഴുവൻ അക്ഷീണം പ്രയത്നിച്ചു.
തന്റെ ജന്മഗ്രാമമായ ചംഗ്രിപോട്ടയിലും സമിതിയുടെ ഒരു ശാഖ സ്ഥാപിക്കാൻ മുൻകൈയ്യെടുത്തു.
അനുശീലൻ സമിതി നിരോധിക്കപ്പെടുന്ന കാലത്താണ് നരേന്ദ്രനാഥ് ജതിൻ മുഖർജിയെ പരിചയപ്പെടുന്നത്.
ബംഗാളിലെ മറ്റൊരു വിപ്ലവമുന്നേറ്റ പ്രസ്ഥാനമായ ജുഗാന്ദറിന്റെ നേതാവായിരുന്നു.
ഒരേ ലക്ഷ്യത്തിലേക്കുള്ള സമാനചിന്തകൾ ഇരുവരേയും അടുപ്പിച്ചു.
ജതിന്റെ വ്യക്തിത്വമാണ് തന്നെ ആകർഷിച്ചതെന്ന് നരേന്ദ്രനാഥ് പിന്നീട് പറഞ്ഞിട്ടുണ്ട്.
ജുഗാന്ദർ തീവ്രവിപ്ലവപ്രസ്ഥാനമായിരുന്നു.
1920 ൽ ഹൗറ-സിബപൂർ ഗൂഢാലോചനാ കേസിൽ നരേന്ദ്രനേയും സുഹൃത്തുക്കളേയും പോലീസ് അറസ്റ്റ് ചെയ്തു.
ഒരു വർഷത്തോളമെടുത്തു ഹൗറ കേസിന്റെ വിചാരണ.
ഇക്കാലയളവിൽ ജതിനും, നരേന്ദ്രനും ബ്രിട്ടീഷ് രാജിനെ ഇന്ത്യയിൽ അവസാനിപ്പിക്കാൻ ആയുധമെടുത്തു പോരാടാൻ തീരുമാനിച്ചു.
1911 ൽ ഇരുവരും ജയിൽ മോചിതരായി.
ഇന്ത്യൻ സ്വാതന്ത്ര്യ സമരത്തിനു പുറംലോകത്തുനിന്നും പിന്തുണ ലഭിക്കാനായി നരേന്ദ്ര വിദേശ രാജ്യങ്ങൾ സന്ദർശിക്കാൻ തീരുമാനിച്ചു.
ജർമ്മനിയിൽ നിന്നും ആയുധങ്ങൾ ബംഗാളിലെ വിപ്ലവകാരികൾക്കു നൽകാനായി ഒരാളെ പ്രതിനിധിയായി ജർമ്മനിയിലേക്കയക്കണമെന്ന് അവിടെ നിന്നുള്ള സംഘടന ആവശ്യപ്പെടുകയും ഇതിനായി ജതിൻ മുഖർജി നരേന്ദ്രനാഥിനെ ചുമതലപ്പെടുത്തുകയും ചെയ്തു.
1915 ൽ ഹാരി സൺസ് എന്ന കമ്പനിയുടെ പ്രതിനിധിയായി സി.കെ.മാർട്ടിൻ എന്ന വ്യാജപേരിൽ നരേന്ദ്രൻ ബതാവിയിലേക്കു പുറപ്പെട്ടു.
ജർമ്മനിയിലെ ഇടപാടുകൾ പൂർത്തിയാക്കി നരേന്ദ്രൻ ബംഗാളിൽ മടങ്ങിയെത്തിയെങ്കിലും, ആയുധശേഖരം വിചാരിച്ചപോലെ എത്തിച്ചേർന്നില്ല.
നിരാശനായെങ്കിലും, വീണ്ടും ഒരു ശ്രമത്തിനായി നരേന്ദ്രൻ ജർമ്മനിയിലേക്കു തിരിച്ചുപോയി.
ഈ യാത്രയിൽവെച്ചാണ് ജതിൻ മുഖർജി ബ്രിട്ടീഷ് പോലീസുമായുള്ള ഏറ്റുമുട്ടലിൽ കൊല്ലപ്പെട്ടു എന്നറിയുന്നത് , ഈ മരണത്തിന് ബ്രിട്ടീഷുകാരോട് പ്രതികാരം ചെയ്യണമെന്ന് നരേന്ദ്രൻ തീരുമാനമെടുത്തു.
ജതിന്റെ സ്വപ്നം സാക്ഷാത്കരിക്കാനായി ആയുധങ്ങൾ സംഭരിക്കാൻ  നരേന്ദ്രൻ യാത്ര തുടങ്ങി.
ജർമ്മനിയിൽ നിന്നും ഇന്ത്യയിലേക്ക് ആയുധശേഖരം എത്തുന്നത് കാലിഫോർണിയാ വഴിയാണെന്ന് മനസ്സിലാക്കിയ നരേന്ദ്രൻ, അവിടെയുള്ള ഇന്ത്യൻ സുഹൃത്തുക്കളെ ബന്ധപ്പെടാൻ തുടങ്ങി.
എന്നാൽ ഈ വിവരം മണത്തറിഞ്ഞ ബ്രിട്ടീഷ് പോലീസ് രഹസ്യവിഭാഗം, ബംഗാൾ പോലീസിലെ ഉയർന്ന ഉദ്യോഗസ്ഥനെ അമേരിക്കയിലേക്കയച്ചു .
നരേന്ദ്രൻ പ്രതീക്ഷിച്ചതിനേക്കാൾ കൂടുതൽ സമയം കാലിഫോർണിയയിൽ ചിലവഴിക്കേണ്ടിവന്നു.
അമേരിക്കയിലെ പത്രങ്ങൾ ഈ ബംഗാളി ബ്രാഹ്മണനെ അപകടകാരിയായ ഒരു ജർമ്മൻ ചാരനെന്നാണ് വിശേഷിപ്പിച്ചത്.
ഇവിടെ വെച്ചാണ് നരേന്ദ്രനാഥ് തന്റെ മാനബേന്ദ്രനാഥ് റോയ് എന്ന പുതിയ പേരു സ്വീകരിക്കുന്നത്.
തൽക്കാലം തന്നെ പിന്തുടരുന്നവരുടെ കൈയ്യിൽ നിന്നും രക്ഷപ്പെടാനായിരുന്നു ഇതെങ്കിലും, പിന്നീട് ഈ പേരിലായിരുന്നു ഈ ഇന്ത്യൻ വിപ്ലവകാരിയെ ലോകം അറിഞ്ഞത്.
പോലീസിൽ നിന്നും രക്ഷപെടാൻ റോയ് താമസിക്കുന്ന ഹോട്ടൽവിട്ട് സ്റ്റാൻഫോർഡ് സർവ്വകലാശാലയിലേക്ക് പോയി.
സർവകലാശാലയിലെ അദ്ധ്യാപകന്റെ കൂടെ കഴിയുമ്പോഴാണ് പിന്നീട് തന്റെ പങ്കാളിയായി മാറിയ ഈവ്ലിൻ ട്രെന്റിനെ റോയ് പരിചയപ്പെടുന്നത്.
റോയിയുടെ എല്ലാ വിദേശസന്ദർശനങ്ങളിലും ഈവ്ലിൻ അനുഗമിച്ചിരുന്നു.
1929 ൽ ഇരുവരും വേർപിരിഞ്ഞു.
കമ്മ്യൂണിസത്തിലേക്ക്
ന്യൂയോർക്കിൽ വെച്ച് ഇന്ത്യൻ നേതാവായ ലാലാലജ്പത് റായിയുമായി റോയ് കണ്ടുമുട്ടി.
ഈ കാലഘട്ടത്തിൽ അമേരിക്കയിലെ തീവ്രമായ ചിന്താഗതികൾ വച്ചു പുലർത്തുന്ന ആളുകളുമായി റോയ് ബന്ധപ്പെട്ടു.
ന്യൂയോർക്കിലെ വിവിധയോഗങ്ങളിൽ അദ്ദേഹം പങ്കെടുത്തു.
തൊഴിലാളിവർഗ്ഗ നേതാക്കളുമായും പ്രവർത്തകരുമായും ഇടപഴകി.
ബങ്കിംഗ് ചന്ദ്ര ചാറ്റർജിയുടേയും, സ്വാമി വിവേകാനന്ദന്റേയും ചിന്താധാരകൾ പിന്തുടർന്ന റോയ് പതുക്കെ സോഷ്യലിസത്തിന്റെ പാത സ്വീകരിക്കുകയായിരുന്നു.
1919 കളുടെ അവസാനം കമ്മ്യൂണിസ്റ്റ് നേതാവായ മൈക്കിൾ ബോറോദിനുമായി റോയ് പരിചയത്തിലായി.
കമ്മ്യൂണിസത്തിലേക്ക് മാറാതിരിക്കാനായി എന്തെങ്കിലും കാരണങ്ങൾ ബാക്കിയുണ്ടെങ്കിൽ ഈ സൌഹൃദത്തോടെ അതും ഇല്ലാതായി.
ഇരുവരും അടുത്ത സുഹൃത്തുക്കളായി മാറി.
1920 ൽ  കമ്മ്യൂണിസ്റ്റ് ഇന്റർനാഷണലിന്റെ രണ്ടാം സമ്മേളനത്തിൽ പങ്കെടുക്കാൻ റോയിക്ക് ക്ഷണം ലഭിച്ചു.
മോസ്കോയിൽ വച്ചായിരുന്നു സമ്മേളനം.
ഇവിടെ വെച്ച് ലെനിനുമായി പരിചയപ്പെടുകയും, സമ്മേളനത്തിനുമുമ്പ് ഇരുവരും ധാരാളം ചർച്ചകൾ നടത്തുകയും ചെയ്തു.
ലെനിന്റെ കൂടെ ശുപാർശയോടെ റോയ് അവതരിപ്പിച്ച പ്രമേയം, കമ്മ്യൂണിസ്റ്റ് ഇന്റർനാഷണൽ പരിഗണിച്ചു.
കമ്മ്യൂണിസത്തിൽ ആഗോളതലത്തിലേക്ക് റോയ് ഉയരുകയായിരുന്നു.
1926 ൽ കമ്മ്യൂണിസ്റ്റ് പാർട്ടിയുടെ ആഗോള കോൺഗ്രസ്സിന്റെ സെക്രട്ടറിയേറ്റ് ആയ കോമിന്റേൺ എന്ന കമ്മറ്റിയിലേക്ക് റോയ് തിരഞ്ഞെടുക്കപ്പെട്ടു.
1927ൽ റോയ് കോമിന്റേൺ പ്രതിനിധിയായി ചൈനയിലേക്ക് പോയെങ്കിലും, ദൌത്യം വിജയകരമായി പൂർത്തിയാക്കാൻ കഴിഞ്ഞില്ല.
തിരികെ മോസ്കോയിലേക്കു വന്നുവെങ്കിലും, 1929 ൽ കമ്മ്യൂണിസ്റ്റ് ഇന്റർനാഷണലിൽ നിന്നും പുറത്താക്കപ്പെട്ടു.
ആഭ്യന്തര ഉപജാപകങ്ങളുടെ ഇരയാവുകയായിരുന്നു താനെന്നാണ് റോയ് പിന്നീട് ഇതിനെക്കുറിച്ചു പറഞ്ഞത്.
ഇന്ത്യയിൽ നിന്നും തിരഞ്ഞെടുക്കപ്പെട്ട ഏക പ്രതിനിധി എന്ന നിലയിൽ റോയിയെ അംഗീകരിക്കാൻ കമ്മ്യൂണിസ്റ്റ് ഇന്റർനാഷണലിലെ അംഗങ്ങൾ തയ്യാറായിരുന്നില്ലെന്നും റോയ് ഓർക്കുന്നു.
സ്റ്റാലിനിസത്തെക്കുറിച്ചുള്ള അഭിപ്രായവ്യത്യാസമല്ല തന്നെ പുറത്താക്കാനുണ്ടായ കാരണമെന്നും അദ്ദേഹം കൂട്ടിച്ചേർക്കുന്നു ഗുരുതരമായ കുറ്റങ്ങൾ ചെയ്തതിനാലാണ് റോയിയെ കോമിന്റേൺ പുറത്താക്കിയതെന്നായിരുന്നു പൊതുവിലുള്ള ഭാഷ്യം.
എന്നാൽ സംഭവിച്ചതിന്റെ സത്യാവസ്ഥ മൈ എക്സ്പീരിയൻസ് ഇൻ ചൈന എന്ന പുസ്തകത്തിൽ റോയി വിവരിക്കുന്നു.
ചൈന പുതിയ സമരമാർഗ്ഗങ്ങൾ സ്വീകരിക്കണമെന്നും, ബ്രിട്ടന്റെ കോളനിവാഴ്ചാ നയങ്ങൾ പുനപരിശോധിക്കണം എന്നുമൊക്കെയുള്ള റോയിയുടെ പ്രമേയങ്ങൾ കോമിന്റേണിലെ ഭൂരിപക്ഷത്തെ അസ്വസ്ഥരാക്കി.
ഇത്തരം ഒറ്റപ്പെട്ട ശബ്ദങ്ങളുയർത്തിയ റോയിയെ കോമിന്റേൺ ഗുരുതരമായ അച്ചടക്കലംഘനം ചുമത്തി പുറത്താക്കുകയായിരുന്നു.
1930 കളുടെ അവസാനത്തിൽ റോയ് തിരികെ ഇന്ത്യയിലേക്കു വന്നു.
1931 ജൂലൈയിൽ കാൺപൂർ ഗൂഢാലോചനാ കേസിൽ റോയ് അറസ്റ്റുചെയ്യപ്പെട്ടു.
കോമിന്റേണിൽ നിന്നും പുറത്താക്കപ്പെട്ടെങ്കിലും, ഒരു പൂർണ്ണ കമ്മ്യൂണിസ്റ്റായാണ് റോയ് ഇന്ത്യയിലേക്കു വന്നത്.
ജയിലികപ്പെട്ട കാലം മുതൽ ധാരാളം വായിക്കുവാനും എഴുതുവാനും തുടങ്ങി.
ജർമ്മൻ സുഹൃത്തുക്കളും, ഈവ്ലിനും വഴിയാണ് അദ്ദേഹത്തന് ജയിലിനകത്ത് വായിക്കാനായി പുസ്തകങ്ങൾ ലഭിച്ചത്.
മാർക്സിസത്തെ തന്റേതായ രീതിയിൽ പുനർവ്യാഖ്യാനിക്കാനാണ് റോയ് തന്റെ രചനകളിലൂടെ ശ്രമിച്ചത്.
ജയിലിൽ നിന്നും പുറത്തിറങ്ങിയതോടെ, ഏവരേയും അമ്പരിപ്പിച്ചുകൊണ്ട് റോയ്, കുറെ സഹപ്രവർത്തകരേയും കൂട്ടി ഇന്ത്യൻ നാഷണൽ കോൺഗ്രസ്സിൽ അംഗത്വമെടുത്തു.
തന്റെ അണികളെ ചേർത്ത് അദ്ദേഹം, ലീഗ് ഓഫ് റാഡിക്കൽ കോൺഗ്രസ്സ് എന്നൊരു സംഘടനയുണ്ടാക്കി.
കോൺഗ്രസ്സിലെ ഇടതുപക്ഷത്തെ വളർത്തിയെടുക്കുകയായിരുന്നു ഉദ്ദേശ്യം.
രണ്ടാം ലോകമഹായുദ്ധത്തിൽ കോൺഗ്രസ്സ് എടുത്ത നിലപാടുകളോട് വിയോജിച്ച് റോയ് കോൺഗ്രസ്സിൽ നിന്നും പുറത്തു വന്നു.
റാഡിക്കൽ ഡെമോക്രാറ്റിക്ക് പാർട്ടി
കോൺഗ്രസ്സിൽനിന്നും രാജിവെച്ച റോയ് പിന്നീട് റാഡിക്കൽ ഡെമോക്രാറ്റിക്ക് പാർട്ടി എന്ന സംഘടന രൂപീകരിച്ചു.
1937 ൽ എലൻ ഗോച്ചാക്ക് എന്ന യുവതിയെ റോയ് വിവാഹം കഴിച്ചു.
റോയിയുടെ പ്രവർത്തനങ്ങൾക്ക് ഉറച്ച പിന്തുണ നൽകിയ ഒരു സ്ത്രീയായിരുന്നു എലൻ.
സുഹൃത്തുക്കളുടെയിടയിലും മറ്റും ചർച്ച ചെയ്ത് സ്ഫുടം ചെയ്തെടുത്ത തത്ത്വങ്ങളാണ് റാഡിക്കൽ ഡെമോക്രാറ്റിക്ക് പാർട്ടിയുടെ ലക്ഷ്യങ്ങളും, അവ നേടിയെടുക്കാനുള്ള ജീവിതചര്യയുമായി റോയ് രൂപപ്പെടുത്തിയെടുത്തത്.
22 തത്ത്വങ്ങളടങ്ങിയ ആ സംഹിത, 1947 ലെ റാഡിക്കൽ ഡെമോക്രാറ്റിക്ക് പാർട്ടിയുടെ ബോംബെ സമ്മേളനത്തിൽ അവതരിപ്പിക്കപ്പെട്ടു.
ന്യൂഹ്യൂമാനിസം - മാനിഫെസ്റ്റോ എന്ന പേരിൽ ഇവ റാഡിക്കൽ ഡെമോക്രാറ്റിക്ക് പാർട്ടിയുടെ പ്രത്യയശാസ്ത്രമായി അംഗീകരിക്കപ്പെട്ടു.
1946 ൽ ഡെറാഡൂണിൽ ഇന്ത്യൻ റിണയസൻസ്സ് ഇൻസ്റ്റിറ്റ്യൂട്ട് എന്ന പേരിൽ ഒരു സ്ഥാപനം തുടങ്ങുകയുണ്ടായി.
ഇന്ത്യയുടെ നവോത്ഥാന പ്രസ്ഥാനത്തിന് ചൂരും ചൂടും പകരുക എന്ന ഉദ്ദേശത്തോടെ രൂപംകൊടുത്തതായിരുന്നു ഈ സ്ഥാപനം.
തിരക്കകുളിൽ നിന്നൊക്കെ വിട്ടു എലനും റോയിയും അവധിക്കാലം ആഘോഷിക്കുന്ന വേളയിൽ സംഭവിച്ച ഒരു അപകടത്തിന്റെ ഭാഗമായി റോയിയുടെ ശരീരത്തിന്റെ ഒരു ഭാഗം തളർന്നു പോയി.
തുർച്ചയായി വന്ന രണ്ടാമത്തെ ഹൃദയാഘാതത്തിൽ റോയ് അന്തരിച്ചു.
അവസാന കാലഘട്ടത്തിൽ റോയ് പറഞ്ഞുകൊടുത്തത്, എലൻ എഴുതിയെടുത്ത് പിന്നീട് പ്രസിദ്ധീകരിക്കുകയായിരുന്നു.
ഇന്ത്യൻ കമ്മ്യൂണിസ്റ്റ് പാർട്ടി
1919ൽ മെക്സിക്കോ വിട്ട ശേഷം റഷ്യയിലായിരുന്ന റോയ് 1920 ഒക്ടോബർ 17ന് താഷ്കെൻറിൽ വെച്ച് രൂപം കൊണ്ട ഇന്ത്യൻ കമ്മ്യൂണിസ്റ്റ് പാർട്ടിയുടെ പ്രഥമ ജനറൽ സെക്രട്ടറിയായി.
പിന്നീട് സ്റ്റാലിൻറെ ജനാധിപത്യ വിരുദ്ധ നയങ്ങളെ എതിർത്തതിനാൽ കോമിൻറേണിൽ നിന്നും 1929ൽ പുറത്തായി.
തിരിച്ച് വീണ്ടും ഇന്ത്യയിലെത്തിയ റോയ്, രണ്ടാം ലോകമഹായുദ്ധത്തിൽ നാസികളേയും ഫാസിസ്റ്റ് കളേയും എതിർക്കാനായ് ബ്രിട്ടനെ പിന്തുണക്കണമെന്ന് ആവശ്യപ്പെട്ടത് താത്കാലിക  എതിർപ്പ് സൃഷ്ടിച്ചെങ്കിലും പിന്നീട് അതായിരുന്നു ശരിയായ നയമെന്ന് ലോകം വിലയിരുത്തി.
ഗ്രന്ഥങ്ങൾ എം.എൻ .
റോയ് റാഡിക്കൽ ഹ്യൂമനിസം എന്ന തത്ത്വശസ്ത്രത്തിന്റെ പിതാവായി അറിയപ്പെടുന്നു.
കമ്മ്യൂണിസത്തിനുമപ്പുറം ( Beyond Communism ), പുതിയ മാനവികത്വം ( New Humanism ), ഓർമ്മകൾ (Memoirs) തുടങ്ങി നിരവധി ഗ്രന്ഥങ്ങൾ ഇദ്ദേഹത്തിൻറേതായുണ്ട്.
പ്രധാന ഉപന്യാസങ്ങൾ ബിയോണ്ട് മാർക്സിസം ന്യൂ ഹ്യൂമനിസം* ദ സയന്റിഫിക് പൊളിറ്റിക്സ് ഹിസ്‌റ്റോറിക്കൽ റോൾ ഓഫ് ഇസ്ലാം പീപ്പിൾസ് ഫ്രീഡം ഉപന്യാസം മലയാളത്തിൽ
എം.എൻ. റായുടെ "ഹിസ്റ്റോറിക്കൽ റോൾ ഓഫ് ഇസ്ലാം" എന്ന ഉപന്യാസം "ഇസ്ലാമിന്റെ ചരിത്രപരമായ പങ്ക്" എന്ന പേരിൽ മലയാളത്തിൽ വിവർത്തനം ചെയ്യപ്പെട്ടിട്ടുണ്ട്.
എഴുത്തുകാരനായ കെ.സി. വർഗീസ് ആണ്‌ ഇതിന്റെ വിവർത്തകൻ.
ഡയലോഗ് സെന്റർ കേരള പ്രസിദ്ധീകരിച്ചിട്ടുള്ള ഈ ഗ്രന്ഥം വിതരണം ചെയ്യുന്നത് കോഴിക്കോട്ടെ ഇസ്ലാമിക് പബ്ലിഷിംഗ് ഹൗസും .
മാനവ്ജിത്ത് സിംഗ് സന്ധു
ഒരു ഇന്ത്യൻ ഷൂട്ടിങ്ങ് താരമാണ് മാനവ്ജിത്ത് സിംഗ് സന്ധു (In Punjabi:ਮਾਨਵਜੀਤ ਸਿਂਘ ਸਂਧੂ) (ജനനം 3 നവംബർ 1976 ).
ട്രാപ് ഷൂട്ടിങ്ങ് ഇനത്തിൽ മത്സരിക്കുന്ന ഇദ്ദേഹം രാജീവ് ഗാന്ധി ഖേൽരത്ന്ന പുരസ്കാരവും(2006 ൽ) അർജുന പുരസ്കാരത്തിനും (1998-ൽ) അർഹനായിട്ടുണ്ട്.
മൂന്നു തവണ ഇന്ത്യയെ ഒളിമ്പിക്സിൽ പ്രതിനിധീകരിച്ചിട്ടുള്ള ഇദ്ദേഹം 2004-ലെ ഏതൻസ് ഒളിമ്പിക്സ് , 2008-ലെ ബെയ്ജിങ്ങ് ഒളിമ്പിക്സ് , 2012 ലെ ലണ്ടൻ ഒളിമ്പിക്സിലും പങ്കെടുത്തിട്ടുണ്ട്.
ട്രാപ്പ് ഷൂട്ടിംങ്ങ് വിഭാഗത്തിലെ മുൻ ഒന്നാം നമ്പർ താരമായ ഇദ്ദേഹം നിലവിൽ റിയോ ഒളിമ്പിക്സിനു യോഗ്യത നേടുകയും പുരുഷ ട്രാപ് ഷൂട്ടിങ് വിഭാഗത്തിൽ പതിനാറാമത് എത്തുകയും ചെയ്തു.
2006 ഐഎസ്എസ്എഎഫ് ലോക ഷൂട്ടിംങ്ങ് ചാമ്പ്യൻഷിപ്പിൽ സ്വർണ്ണം  നേടിയ ഇദ്ദേഹം ഈ നേട്ടം കൈവരിക്കുന്ന ആദ്യ ഇന്ത്യൻ ഷോട്ട് ഗൺ ഷൂട്ടർ ആണ്.
1998 ഏഷ്യൻ ഗെയിംസ് 2002 ഏഷ്യൻ ഗെയിംസ്, 2006 ഏഷ്യൻ ഗെയിംസുകളിൽ നാലു വീതം വെള്ളി മെഡൽ നേടിയിട്ടുണ്ട്.
മാനസ രാധാകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Manasa_Radhakrishnan
ഒരു മലയാള ചലച്ചിത്ര അഭിനേത്രിയാണ് മാനസ രാധാകൃഷ്ണൻ .
ചിത്രങ്ങൾ വർഷം ചിത്രം കഥാപാത്രം സംവിധായകൻ കുറിപ്പുകൾ 2008 കണ്ണുനീരിനും മധുരം പാർവതി രഘുനാഥ് പലേരി ബാലതാരം 2010 കടാക്ഷം മാളു ശശി പറവൂർ ബാലതാരം 2014 വില്ലാളി വീരൻ സാന്ദ്ര സുധീഷ് ശങ്കർ ബാലതാരം ക്രോസ്രോഡ്സ് സാറ ബാബു തിരുവല്ല Segment: മൗനം 2017 ടിയാൻ ജസീല ജിയേൻ കൃഷ്ണകുമാർ കാറ്റ് Ummukkulsu അരുൺ കുമാർ അരവിന്ദ് 2018 വികടകുമാരൻ സിന്ധു ബോബൻ സാമുവൽ അവലംബം പുറം  കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മാനസ രാധാകൃഷ്ണൻ
മാനവീയം വീഥി
തിരുവനന്തപുരം നഗരത്തിനുള്ളിലെ ഒരു സാംസ്കാരിക ഇടനാഴിയാണ് മാനവീയം വീഥി .
മ്യൂസിയം - വെള്ളയമ്പലം റോഡിൽ വയലാർ പ്രതിമ സ്ഥാാപിച്ചിരിക്കുന്നിടത്തു നിന്നും   ആൽത്തറ ജംഗ്ഷനിലെ ജി. ദേവരാജന്റെ പ്രതിമ വരെയുള്ള 180 മീ.
നീളത്തിലുള്ള ഈ തെരുവിെന്റെ കിഴക്കുഭാഗത്ത്  കെൽട്രോൺ ഓഫീസ് സമുച്ചയവും പടിഞ്ഞാറു ഭാഗത്ത് വാട്ടർ അതോറിറ്റി സമുച്ചയവും സ്ഥിതി ചെയ്യുന്നു.
ഈ വീഥി സാംസ്കാരിക  കൂട്ടായ്മകൾക്ക് പേരുകേട്ടതാണ്.
തെരുവുനാടകങ്ങൾ, പ്രദർശനങ്ങൾ, കലാമേളകൾ മുതലായവ മാനവീയം തെരുവോരക്കൂട്ടത്തിന്റേയും മറ്റിതര കലാ സാംസ്കാരിക സംഘങ്ങളുുടെയും  ആഭിമുഖ്യത്തിൽ നടക്കാറുണ്ട്.
2001ൽ കേരളസർക്കാരിന്റെ മാനവീയം പദ്ധതിയുടെ ഭാഗമായി ഈ വീഥിക്ക് മാനവീയം വീഥി എന്ന് നാമകരണം ചെയ്യുകയും അതേ വർഷം ഏപ്രിൽ മാസം 22ാം തീയതി മുതൽ  അഭിനയ തീയേറ്റർ പ്രസ്ഥാനത്തിന്റെ നേതൃത്വത്തിൽ ഇവിടെ സാംസ്കാരിക സന്ധ്യകൾക്ക് തുടക്കം കുറിക്കുകയും ചെയ്തു.
അന്നത്തെ നിയമസഭാ സ്പീക്കർ എം. വിജയകുമാറാണ് മാനവീയം സാംസ്കാരിക വീഥി ഉദ്ഘാടനം ചെയ്തത്.
തുടക്കത്തിൽ നാടകം മാത്രമായിരുന്നു അവതരിപ്പിച്ചിരുന്നത്.
ജി. ശങ്കപ്പിള്ളയുടെ ‘ചിറകടിയൊച്ചകൾ’, ‘അവനവൻ കടമ്പ’, ‘ഗദ്ദികക്കാരന്റെ തീപ്പന്തം’ തുടങ്ങിയ നാടകങ്ങൾ ഇവിടെ അവതരിപ്പിക്കപ്പെട്ടിട്ടുണ്ട്.
പിന്നീട് ഒ.എൻ.വി. , സുഗതകുമാരി , അടൂർ ഗോപാലകൃഷ്ണൻ , സക്കറിയ തുടങ്ങി കേരളത്തിൻറെ സാംസ്കാരിക രംഗത്തുള്ളവരെല്ലാം ഈ വീഥിയിലെത്തി പ്രവർത്തനങ്ങളിൽ പങ്കാളികളായിട്ടുണ്ട്.
മാനവീയംവീഥിയിലെ ചുവരുകളിൽ വരയ്ക്കാൻ ആർട്ടിസ്റ്റ് നമ്പൂതിരി അടക്കമുള്ള പ്രഗല്‌ഭർ എത്തിയിട്ടുണ്ട്‌.
ചുവരൊപ്പുകളാണ് മറ്റൊന്ന്.
രാത്രി മുഴുവൻ ഇവിടെ സജീവമായിരിക്കും എന്നതാണ് മറ്റൊരു പ്രത്യേകത.
അവലംബം ↑ http://www.thehindu.com/news/cities/Thiruvananthapuram/manaveeyam-veedhi-now-has-its-website/article8299953.ece ↑ http://www.mathrubhumi.com/thiruvananthapuram/nagaram/-malayalam-news-1.1042166%5Bപ്രവർത്തിക്കാത്ത+കണ്ണി%5D
മാനവേന്ദ്ര സിങ്
ബിജെപിയുടെ മുതിർന്ന നേതാക്കളിലൊരാളായ ജസ്വന്ത് സിങിൻറെ മകൻ.
രജപുത്രർക്കിടയിൽ ഏറെ സ്വാധീനമുള്ള നേതാക്കളിലൊരാൾ എന്നത് ഝാൽറാപാഠനിൽ മാനവേന്ദ്ര സിങിന് മുതൽക്കൂട്ടാകുമെന്നാണ് കോൺഗ്രസിൻറെ വിലയിരുത്തൽ.
ബിജെപി ടിക്കറ്റിൽ കഴിഞ്ഞ നിയമസഭ തിരഞ്ഞെടുപ്പിൽ മത്സരിച്ച് എംഎൽഎയായ മാനവേന്ദ്രസിങ് അടുത്തിടെയാണ് ബിജെപി വിട്ട് കോൺഗ്രസ് പാളയത്തിലെത്തിയത്.
മാനസ വാരാണസി ഇംഗ്ലീഷ് വിലാസം https://ml.wikipedia.org/wiki/Manasa_Varanasi
2020 ലെ ഫെമിന മിസ് ഇന്ത്യ കിരീടമണിഞ്ഞ ഒരു ഇന്ത്യൻ മോഡലും സൗന്ദര്യമത്സര ടൈറ്റിൽ ഹോൾഡറുമാണ് മാനസ വാരാണസി .
അവർ 2021 ഡിസംബർ 16 ന് പ്യൂർട്ടോ റിക്കോയിലെ സാൻ ഹുവാനിലെ കൊക്കകോള മ്യൂസിക് ഹാളിൽ നടന്ന മിസ് വേൾഡ് 2021 മത്സരത്തിൽ ഇന്ത്യയെ പ്രതിനിധീകരിച്ചു.
രവിശങ്കറിന്റെയും ഷൈലജയുടെയും മകളായി ഹൈദരാബാദിൽ ജനനം.
പിതാവിന്റെ ജോലി കാരണം കുട്ടിക്കാലത്ത് തന്നെ മാനസയും കുടുംബവും മലേഷ്യയിലേക്ക് താമസം മാറി.
മോഡലിങ്ങിന് പുറമേ മാനസക്ക് പുസ്തകങ്ങൾ, സംഗീതം, യോഗ തുടങ്ങിയയിലും താൽപ്പര്യങ്ങളുണ്ട്.
ചെറുപ്പത്തിൽ ലജ്ജാലുവായ കുട്ടിയായിരുന്ന താൻ ഭരതനാട്യത്തിലൂടെയും സംഗീതത്തിലൂടെയും സ്വയം പ്രകടിപ്പിക്കാൻ ഇഷ്ടപ്പെട്ടിരുന്നുവെന്ന് അവർ പറയുന്നു.
2011-12 ബാച്ചിൽ GIIS ന്റെ മലേഷ്യൻ കാമ്പസിൽ നിന്ന് ഗ്രേഡ് 10 പൂർത്തിയാക്കിയ മാനസ പിന്നീട് ഹൈദരാബാദിൽ വന്ന് FIITJEE ൽ ഇന്റർമീഡിയറ്റ് പൂർത്തിയാക്കി, എഞ്ചിനീയറിംഗ് തുടർന്നു.
ഹൈദരാബാദിലെ വാസവി കോളേജ് ഓഫ് എഞ്ചിനീയറിംഗിൽ കമ്പ്യൂട്ടർ സയൻസ് പഠിച്ച അവർ ഹൈദരാബാദിലെ ഫാക്‌ട്സെറ്റിൽ സാമ്പത്തിക വിവര കൈമാറ്റ (ഫിക്സ്) അനലിസ്റ്റായി ജോലി ചെയ്തു.
9 വർഷമായി ഹൈദരാബാദിൽ താമസിക്കുന്നു.
2019 ൽ, മാനസി ഫെമിന മിസ് ഇന്ത്യ തെലങ്കാന 2019 മത്സരത്തിൽ പങ്കെടുത്തു, അവിടെ അവർ സംസ്ഥാന പ്രതിനിധികളിൽ മികച്ച 3 ഫൈനലിസ്റ്റുകളിൽ ഒരാളായി.
അതിന് ശേഷം 2020 ൽ ഫെമിന മിസ് ഇന്ത്യ തെലങ്കാന 2020 -നായി മത്സരിച്ച് വിജയിച്ചു.
ഫെമിന മിസ് ഇന്ത്യ 2020 മത്സരത്തിൽ അവർ തെലങ്കാന സംസ്ഥാനത്തെ പ്രതിനിധീകരിച്ചു.
2021 ഫെബ്രുവരി 10 ന്, മുംബൈയിലെ ഹയാത്ത് റീജൻസിയിൽ വെച്ച് നിലവിലെ ഫെമിന മിസ് ഇന്ത്യ വേൾഡ് 2020 വിജയി സുമൻ റാവു മാനസിയെ കിരീടമണിയിച്ചു.
മത്സരത്തിന്റെ ഉപമത്സരങ്ങ്ളിൽ, അവർക്ക് 'മിസ് റാംപ്വാക്ക്' അവാർഡ് ലഭിച്ചു.
മിസ്സ് വേൾഡ് 2021
പോർട്ടോ റിക്കോ സാൻ ഹുവാനിലെ കൊക്ക കോള മ്യൂസിക് ഹാളിൽ 16 ഡിസംബർ 2021 ന് നടന്ന മിസ്സ് വേൾഡ് 70 എഡിഷനിൽ മാനസ ഇന്ത്യയെ പ്രതിനിധീകരിച്ചു.
അവിടെ മികച്ച 12 ൽ ഒരാളായി മനസയെ തിരഞ്ഞെടുത്തു.
റാഞ്ചി ലോക്സഭാ മണ്ഡലം ഇംഗ്ലീഷ് വിലാസം https://ml.wikipedia.org/wiki/Ranchi_Lok_Sabha_constituency
ഇന്ത്യയിലെ ഝാർഖണ്ഡ് സംസ്ഥാനത്തെ 14 ലോക്സഭാ മണ്ഡലങ്ങളിൽ ഒന്നാണ് റാഞ്ചി ലോക്സഭാ മണ്ഡലം .
സെറൈകേല ഖർസാവൻ, റാഞ്ചി ജില്ലകളുടെ വിവിധ ഭാഗങ്ങൾ ഉൾക്കൊള്ളുന്നതാണ് ഈ ലോക്സഭാ മണ്ഡലം.
റാഞ്ചി ലോക്സഭാ മണ്ഡലത്തിൽ താഴെപ്പറയുന്ന ആറ് നിയമസഭ മണ്ഡലങ്ങൾ ഉൾപ്പെടുന്നു.
# പേര് ജില്ല അംഗം പാർട്ടി 50 ഇച്ചാഗഡ് സെറൈകേല ഖർസാവൻ സബിത മഹാതോ ജെഎംഎം 61 സില്ലി റാഞ്ചി സുധേഷ് മഹ്തോ എജെഎസ്യു 62 ഖിജ്രി (എസ്. ടി. രാജേഷ് കച്ചപ് ഐഎൻസി 63 റാഞ്ചി സി. പി. സിംഗ് ബിജെപി 64 ഹതിയാ നവീൻ ജയ്സ്വാൾ ബിജെപി 65 കാങ്കേ (SC) സമ്മാരി ലാൽ ബിജെപി പാർലമെന്റ് അംഗങ്ങൾ വർഷം.
അംഗം പാർട്ടി 1952 അബ്ദുൾ ഇബ്രാഹിം ഇന്ത്യൻ നാഷണൽ കോൺഗ്രസ് 1957 മിനൂ മസാനി സ്വതന്ത്ര 1962 പ്രശാന്ത് കുമാർ ഘോഷ് ഇന്ത്യൻ നാഷണൽ കോൺഗ്രസ് 1967 1971 1977 രവീന്ദ്ര വർമ്മ ജനതാ പാർട്ടി 1980 ശിവ് പ്രസാദ് സാഹു ഇന്ത്യൻ നാഷണൽ കോൺഗ്രസ് (ഐ. 1984 ഇന്ത്യൻ നാഷണൽ കോൺഗ്രസ് 1989 സുബോധ് കാന്ത് സഹായ് ജനതാദൾ 1991 രാം തഹൽ ചൌധരി ഭാരതീയ ജനതാ പാർട്ടി 1996 1998 1999 2004 സുബോധ് കാന്ത് സഹായ് ഇന്ത്യൻ നാഷണൽ കോൺഗ്രസ് 2009 2014 രാം തഹൽ ചൌധരി ഭാരതീയ ജനതാ പാർട്ടി 2019 സഞ്ജയ് സേത്ത് തിരഞ്ഞെടുപ്പ് ഫലം 2024 2024 Indian general election : Ranchi പാർട്ടി സ്ഥാനാർത്ഥി വോട്ടുകൾ % ±% ബി.ജെ.പി. സഞ്ജയ് സേത്ത് കോൺഗ്രസ് ബന്ന ഗുപ്ത NOTA നോട്ട Majority Turnout gain from Swing {{{swing}}} 2019 2019 Indian general elections : Ranchi പാർട്ടി സ്ഥാനാർത്ഥി വോട്ടുകൾ % ±% ബി.ജെ.പി. സഞ്ജയ് സേത്ത് 7,06,828 57.21 +14.47 കോൺഗ്രസ് സുബോധ് കാന്ത് സഹായ് 4,23,802 34.3 +10.54 Independent രാം തഹൽ ചൗധരി 29,597 2.4 0.0 ബി.എസ്.പി ബിദ്യാധർ പ്രസാദ് 8,798 0.71 Majority 2,83,026 22.90 +3.92 Turnout 12,35,614 64.49 +0.81 ബി.ജെ.പി. hold Swing +3.92 2014 2014 Indian general elections : Ranchi പാർട്ടി സ്ഥാനാർത്ഥി വോട്ടുകൾ % ±% ബി.ജെ.പി. രാം തഹൽ ചൗധരി 4,48,729 42.74 +1.70 കോൺഗ്രസ് സുബോധ് കാന്ത് സഹായ് 2,49,426 23.76 -19.12 AJSU സുദേഷ് മഹാതോ 1,42,560 13.58 New JVM(P) അമിതാഭ് ചൗധരി 67,712 6.45 +2.09 AITC ബന്ധു ടിർക്കി 46,126 4.39 New NOTA നോട്ട 6,900 0.66 New Margin of victory 1,99,303 18.98 +17.14 Turnout 10,49,787 63.68 +19.13 ബി.ജെ.പി. gain from കോൺഗ്രസ് Swing -0.14 2009 2009 Indian general election : Ranchi പാർട്ടി സ്ഥാനാർത്ഥി വോട്ടുകൾ % ±% കോൺഗ്രസ് സുബോധ് കാന്ത് സഹായ് 310,499 42.88 +2.06 ബി.ജെ.പി. രാം തഹൽ ചൗധരി 297,149 41.04 +2.44 JVM(P) അക്തർ അൻസാരി 31,567 4.36 New സി.പി.എം. രാജേന്ദ്ര സിംഗ് മുണ്ട 21,996 3.04 -2.37 ബി.എസ്.പി മുഹമ്മദ് സറഫുദ്ദീൻ 10,994 1.52 +0.50 Majority 13,350 1.84 -0.38 Turnout 724,106 44.56 -5.88 കോൺഗ്രസ് hold Swing +2.06 ഇതും കാണുക റാഞ്ചി ജില്ല ലോക്സഭയിലെ മണ്ഡലങ്ങളുടെ പട്ടിക കുറിപ്പുകൾ ബാഹ്യ ലിങ്കുകൾ റാഞ്ചി ലോക്സഭാ തിരഞ്ഞെടുപ്പ് 2019 ഫലം
23°24′N 85°18′E ﻿ / ﻿ 23.4°N 85.3°E ﻿ / 23.4; 85.3
റാഞ്ചി ഇൻസ്റ്റിറ്റ്യൂട്ട് ഓഫ് ന്യൂറോ സൈക്യാട്രി ആൻഡ് അലൈഡ് സയൻസസ് ഇംഗ്ലീഷ് വിലാസം https://ml.wikipedia.org/wiki/Ranchi_Institute_of_Neuropsychiatry_and_Allied_Sciences
ജാർഖണ്ഡിലെ റാഞ്ചിയിൽ സർക്കാർ നടത്തുന്ന  മെഡിക്കൽ കോളേജാണ് റാഞ്ചി ഇൻസ്റ്റിറ്റ്യൂട്ട് ഓഫ് ന്യൂറോ സൈക്യാട്രി ആൻഡ് അലൈഡ് സയൻസസ് (RINPAS).
കിഴക്കൻ ഇന്ത്യയിലെ ഏറ്റവും പഴയ തൃതീയ പരിചരണ കേന്ദ്രങ്ങളിലൊന്നാണിത്.
1795-ൽ ബിഹാറിലെ മുൻഘൈറിൽ ഇന്ത്യൻ സൈനികർക്കായി സ്ഥാപിച്ച ഭ്രാന്താലയത്തിൽ നിന്നാണ് റാഞ്ചി ഇൻസ്റ്റിറ്റ്യൂട്ട് ഓഫ് ന്യൂറോ-സൈക്യാട്രി ആൻഡ് അലൈഡ് സയൻസസ് (RINPAS; റാഞ്ചി ഇന്ത്യൻ മെന്റൽ ഹോസ്പിറ്റൽ; റാഞ്ചി മാനസിക് ആരോഗ്യശാല) അതിന്റെ ഉത്ഭവം കണ്ടെത്തുന്നത്.
ബ്രിട്ടീഷുകാർ പൂർണ്ണമായും ഇന്ത്യൻ രോഗികൾക്കു വേണ്ടി സ്ഥാപിച്ച ആദ്യ ആശുപത്രിയും, അതുപോലെ തന്നെ ഇന്ത്യയിലെ രണ്ടാമത്തെ ഏറ്റവും പഴയ മാനസിക ആശുപത്രിയും ആണ് ഇത്.
ആദ്യ ഇന്ത്യൻ മെഡിക്കൽ സൂപ്രണ്ടായിരുന്ന ഡോ. ജെ.ഇ.
ധുഞ്ജിഭോയിയുടെ കാലത്ത് രോഗികളുടെ പരിചരണം മെച്ചപ്പെടുത്തുന്നതിലും ആധുനിക മൂല്യനിർണ്ണയ രീതികളും ചികിത്സയും വിദ്യാഭ്യാസവും ഗവേഷണവും ഉപയോഗിക്കുന്നതിലും ആശുപത്രി വലിയ മുന്നേറ്റം നടത്തി.
തൽഫലമായി, ഇവിടുത്തെ മരണനിരക്ക് ഇന്ത്യയിലെ മാനസിക ആശുപത്രികളിൽ ഏറ്റവും താഴ്ന്നതായിരുന്നു.
കസ്റ്റോഡിയൽ കെയറിൽ നിന്ന് രോഗശമന ചികിത്സയിലേക്ക് ഒരു മാറ്റം ഉണ്ടായി.
1930-കൾ മുതൽ പട്‌ന മെഡിക്കൽ കോളേജിലെ ബിരുദ മെഡിക്കൽ വിദ്യാർത്ഥികൾക്കും തുടർന്ന് ദർഭംഗയിൽ നിന്നും കട്ടക്കിൽ നിന്നും ഉള്ള വിദ്യാർഥികൾക്കും ഇവിടെ സൈക്യാട്രിക് പരിശീലനം നൽകിവരുന്നു.
1936-ൽ സൈക്കോളജിക്കൽ മെഡിസിനിൽ ഡിപ്ലോമയ്‌ക്കായി ലണ്ടൻ, എഡിൻബർഗ് സർവകലാശാലകളുമായി ഇൻസ്റ്റിറ്റ്യൂട്ട് അഫിലിയേറ്റ് ചെയ്‌തു.
ആദ്യത്തെ ഇന്ത്യൻ എംഡിയുടെ (സൈക്യാട്രി) തീസിസ് വർക്ക് ഈ ഇൻസ്റ്റിറ്റ്യൂട്ടിലാണ് നടന്നത്.
തുടർന്ന് ഈ ഇൻസ്റ്റിറ്റ്യൂട്ടിൽ ഡോ. എൽ.പി. വർമയുടെ മാർഗനിർദേശപ്രകാരം നിരവധി സൈക്യാട്രിസ്റ്റുകൾ എം.ഡി (സൈക്യാട്രി) പൂർത്തിയാക്കി.
ഐപിഎസിന്റെ ആദ്യ പ്രസിഡന്റായ ഡോ. ജെ.ഇ.
ധുൻജിഭോയ് മുതൽ തുടങ്ങി,  ഇൻസ്റ്റിറ്റ്യൂട്ടിലെ നിരവധി സ്റ്റാഫുകളും അലുമിനികളും ഇന്ത്യൻ സൈക്യാട്രിക് സൊസൈറ്റിയുടെ (ഐപിഎസ്) പ്രസിഡൻ്റ് സ്ഥാനവും ഭാരവാഹികളുടെ സ്ഥാനവും സ്ഥാനം വഹച്ചിട്ടുണ്ട്,  1980-കളിൽ ഇൻസ്റ്റിറ്റ്യൂട്ട് ഉപേക്ഷിക്കാൻ തീരുമാനിച്ചുവെങ്കിലും സുപ്രീം കോടതിയുടെ ഇടപെടലിനെത്തുടർന്ന് ഇത് ഒരു സ്വയംഭരണ സ്ഥാപനമായി രൂപാന്തരപ്പെട്ടു.
കിടപ്പുരോഗികൾക്കുള്ള പരിചരണവും സൗകര്യങ്ങളും ഏറെ മെച്ചപ്പെട്ടിട്ടുണ്ട്.
ലബോറട്ടറി, ഇമേജിംഗ് സേവനങ്ങൾ അപ്ഡേറ്റ് ചെയ്തിട്ടുണ്ട്.
കണ്ണ്, ദന്ത ശസ്ത്രക്രിയകൾക്കുള്ള ആധുനിക സൗകര്യങ്ങൾ ലഭ്യമാണ്.
ഔട്ട്‌പേഷ്യന്റ് വിഭാഗത്തിലും പ്രത്യേകിച്ച് സാറ്റലൈറ്റ് ക്ലിനിക്കുകളിലും ഹാജർ നില വർധിക്കുകയാണ്.
സൈക്യാട്രി, ക്ലിനിക്കൽ സൈക്കോളജി, സൈക്യാട്രിക് സോഷ്യൽ വർക്ക്, സൈക്യാട്രിക് നഴ്‌സിംഗ് എന്നിവയിൽ ബിരുദാനന്തര പരിശീലനം ഇവിടെ ആരംഭിച്ചു, ഗവേഷണത്തിന് വീണ്ടും മുൻഗണന നൽകിത്തുടങ്ങി.
റാഞ്ചോ കൊർഡോവ
റാഞ്ചോ കൊർഡോവ , അമേരിക്കൻ ഐക്യനാടുകളിലെ കാലിഫോർണിയിൽ സാക്രമെന്റോ കൗണ്ടി യിൽ സ്ഥിതിചെയ്യുന്ന ഒരു നഗരമാണ്.
ഈ നഗരം സംയോജിപ്പിക്കപ്പെട്ടത്  2003-ൽ ആയിരുന്നു.
ഇത് സാക്രാമെന്റോ മെട്രോപ്പൊളിറ്റൻ ഏരിയയുടെ ഭാഗമാണ്.
2010 ലെ യു.എസ്. സെൻസസ് പ്രകാരം ഈ നഗരത്തിലെ ജനസംഖ്യ 64,776 ആയിരുന്നു.
സാക്രമെന്റോയിലെ ഏറ്റവും വലിയ തൊഴിൽ ഉപകേന്ദ്രമായ റാഞ്ചോ കൊർഡോവ നഗരം 50,000 ത്തിൽ കൂടുതൽ സ്ഥിരമായി ജോലിസ്ഥലത്തേയ്ക്കു യാത്ര ചെയ്യുന്നവരെ ആകർഷിക്കുന്നു.
റാഞ്ചോ സാന്താ മാർഗരിറ്റ
റാഞ്ചോ സാന്താ മാർഗരിറ്റ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ഓറഞ്ച് കൗണ്ടിയിൽ സ്ഥിതിചെയ്യുന്ന ഒരു നഗരമാണ്.
ഓറഞ്ച് കൗണ്ടിയിലെ പ്രായം കുറഞ്ഞ നഗരങ്ങളിലൊന്നായ റാഞ്ചോ സാന്താ മാർഗരിറ്റ ഒരു മാസ്റ്റർ പ്ലാൻഡ് സമൂഹമാണ്.
2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 47,853 ആയിരുന്നു.
2000 ലെ സെൻസസിലുണ്ടായിന്ന ജനസംഖ്യയായ 47,214 നേക്കാൾ ഇക്കാലത്ത് ജനസംഖ്യാവർദ്ധനവുണ്ടായി.
സാൻ ഡിയോഗോ കൗണ്ടിയിലെ റാഞ്ചോ സാന്താ മാർഗരിറ്റ വൈ ലാസ് ഫ്ലോറസ് എന്ന പേരിലാണ് ഇത് അറിയപ്പെട്ടിരുന്നതെങ്കിലും നഗര പരിധി റാഞ്ചോ മിഷൻ വിയെജോയുടെ അതിർത്തിയ്ക്കുള്ളിലാണ്.
20 അക്ഷരങ്ങളുടെ നീളമുള്ള ഈ നഗരം കാലിഫോർണിയയിലെ ഏറ്റവും ദൈർഘ്യമേറിയ നഗര നാമമാണ്.
റാഞ്ചോ മിഷൻ വിയെജോ , റാഞ്ചോ സാന്താ മാർഗരിറ്റ ലാസ് ഫ്ലോറസ് എന്നിവയുടെ തരത്തിലുള്ളതും പശ്ചാത്തലത്തിൽ സാന്റിയാഗോ പീക്ക് ഉൾപ്പെടുന്ന തരം കലാസൃഷ്ടി നടത്തിയിട്ടുള്ള നഗരമുദ്രയാണ് ഉപയോഗത്തിലുള്ളത്.
നഗരമുദ്രയുടെ മുൻവശത്തെ ടവർ, റാഞ്ചോ സാന്താ മാർഗരിറ്റ ലേക്ക് ടവറിനെ പ്രതിനിധീകരിക്കുന്നു.
ഹ്യൂഗ്സ് എയർക്രാഫ്റ്റ് കമ്പനിയുടെ മൈക്രോ എലക്ട്രോണിക്  സിസ്റ്റം ഡിവിഷൻ 1988 മേയ് മാസത്തിൽ ഇർവിൻ നഗരത്തിൽനിന്നും റാഞ്ചോ സാന്താ മാർഗരിറ്റ നഗരത്തിലേയ്ക്കു മാറ്റി സ്ഥാപിച്ചിരുന്നു.
1992 ആഗസ്റ്റിൽ ഹ്യൂഗ്സ് പ്ലാന്റ് അതിന്റെ സൗകര്യങ്ങൾ നിർത്തിവയ്ക്കുകയും ഏറോസ്പേസ് വ്യവസായത്തിൽ ബജറ്റ് നിയന്ത്രണങ്ങൾ വന്നതോടെ കാലിഫോർണിയയിലെ കാൾസ്ബാഡിലേയ്ക്ക് സ്ഥാനമാറ്റം വരുത്തുകയും ചെയ്തു.
2000 ജനുവരി 1 വരെ 19 അക്ഷരങ്ങളോടെ റോളിങ്ങ് ഹിൽസ് എസ്റ്റേറ്റായിരുന്നു കാലിഫോർണിയയിലെ ഏറ്റവും ദൈർഘ്യമേറിയ നഗരനാമം.
ഒരു നഗരമായി സംയോജിപ്പിക്കപ്പെട്ടതോടെ ഈ സ്ഥാനം റാഞ്ചോ സാന്താ മാർഗരിറ്റയ്ക്ക് (20 അക്ഷരങ്ങൾ) കൈമാറപ്പെട്ടു.
റാഡിം ഉസെൽ ഇംഗ്ലീഷ് വിലാസം https://ml.wikipedia.org/wiki/Radim_Uzel
ഒരു ചെക്ക് സെക്‌സോളജിസ്റ്റും സൊസൈറ്റി ഫോർ ഫാമിലി പ്ലാനിംഗ് ആന്റ് സെക്ഷ്വൽ എജ്യുക്കേഷന്റെ ഡയറക്ടറുമായിരുന്നു (സ്പോലെക്നോസ്‌റ്റ് പ്രോ പ്ലാനോവനി റോഡിനി എ സെക്‌സുവാൾനി വിചോവു) റാഡിം ഉസെൽ (27 മാർച്ച് 1940 - 2 മെയ് 2022).
ചെക്ക് റിപ്പബ്ലിക്കിന്റെ സെനറ്റിലേക്ക് അദ്ദേഹം പരാജയപ്പെട്ട ഒരു സ്ഥാനാർത്ഥി കൂടിയായിരുന്നു.
ഒസ്ട്രാവയിലാണ് ഉസെൽ ജനിച്ചത്.
1957-ൽ, ഒർലോവയിലെ ജിംനേഷ്യത്തിൽ നിന്ന് ബിരുദം നേടിയ ശേഷം, ബ്രണോയിലെ മസാരിക് സർവകലാശാലയിലെ മെഡിക്കൽ ഫാക്കൽറ്റിയിൽ പഠിച്ചു.
2022 മെയ് 2-ന് 82-ആം വയസ്സിൽ പ്രാഗിൽ വെച്ച് ഉസെൽ മരിച്ചു.
വയറ്റിലെ ക്യാൻസറുമായി പോരാടുകയായിരുന്നു അദ്ദേഹം.
റാങ്കെൽ, അലാസ്ക Totem poles at the Shakes house
പട്ടണവും ബറോയൂം ഒന്നിച്ചുകൂടിയ റാങ്കെൽ, യുഎസ്.
സ്റ്റേറ്റായ അലാസ്കയിലെ പട്ടണമാണ്.
2010 ലെ ജനസംഖ്യാകണക്കുകൾ പ്രകാരം പട്ടണത്തിലെ ജനസംഖ്യ 2,369 ആണ്.
2008 മെയ് മാസം 30 ന് പട്ടണം ഒരു യൂണിഫൈഡ് ഹോം റൂൾ ബറോയായി പുനസംഘടിപ്പിക്കപ്പെട്ടു.
പുനസംഘടിപ്പിക്കുന്നതിനു മുമ്പ് റാങ്കെൽ പട്ടണം റാങ്കെൽ-പീറ്റേഴ്സ്ബർഗ്ഗ് സെൻസസ് ഏരിയായിലുൾപ്പെട്ടിരുന്നു (ഇപ്പോൾ പീറ്റേഴ്സ്ബർഗ്ഗ് സെൻസസ് ഏരിയ).
യൂറോപ്യൻ ഈ ദേശത്തു വരുന്നതിന് നൂറ്റാണ്ടുകൾക്കു മുമ്പ് ട്ലിൻഗിറ്റ് ആദിമ നിവാസികൾ ഇവിടെ അധിവസിച്ചു വന്നിരുന്നു.
അലാസ്ക പാൻഹാൻഡിലിലെ ദ്വീപായ റാങ്കൽ ദ്വീപിന്റെ വടക്കേയറ്റത്താണ് റാങ്കൽ സ്ഥിതി ചെയ്യുന്നത്.
അലാസ്കയുടെ തലസ്ഥാനമായ ജുനൂവിൽ നിന്ന് 155 മൈൽ (250 കിലോമീറ്റർ) തെക്കുഭാഗത്തായാണ് ഇതിന്റെ സ്ഥാനം.
അലാസ്ക പ്രധാന ഭൂപ്രദേശത്തുള്ള സ്റ്റിക്കൈൻ നദീമുഖത്തെ ഇടുങ്ങിയ സിമോവിയ കടലിടുക്കിന് കുറുകെയാണ് ഇത് സ്ഥിതിചെയ്യുന്നത്.
റഷ്യൻ പര്യവേക്ഷകനും 1830 മുതൽ 1835 വരെയുള്ള കാലത്ത് റഷ്യൻ-അമേരിക്കൻ കമ്പനിയുടെ അഡ്മിനിസ്ട്രേറ്ററുമായിരുന്ന ഫെർഡിനാൻഡ് പെട്രോവിച്ച് റാങ്കലിന്റെ പേരിലുള്ള ദ്വീപിന്റെ പേരിലാണ് പട്ടണവും അറിയപ്പെടുന്നത്.
2010 അമേരിക്കൻ സെൻസസ് പ്രകാരം 3,462 ചതുരശ്ര മൈൽ (8,970 ചതുരശ്ര കിലോമീറ്റർ) വിസ്തീർണ്ണമുള്ള ഈ ബറോയുടെ 2,541 ചതുരശ്ര മൈൽ (6,580 ചതുരശ്ര കിലോമീറ്റർ) ഭൂപ്രദേശം കരഭൂമിയും 921 ചതുരശ്ര മൈൽ ഭാഗം (2,390 ചതുരശ്ര കിലോമീറ്റർ) വെള്ളവുമാണ്.
2000 ലെ സെൻസസ് അനുസരിച്ച് മൊത്തം 70.844 ചതുരശ്ര മൈൽ (183.5 ചതുരശ്ര കിലോമീറ്റർ) വിസ്തീർണ്ണമുണ്ടായിരുന്ന (45.278 ചതുരശ്ര മൈൽ (117.27 ചതുരശ്ര കിലോമീററ്റർ) കരഭൂമിയും 25.566 ചതുരശ്ര മൈൽ (66.2 കി.മീ) ജലമടങ്ങിയത്) പഴയ നഗരമായ റാങ്കലിനേക്കാൾ വലുതാണ് ഇത്.
റാങ്കെൽ ദ്വീപിന് വട്ക്കുപടിഞ്ഞാറു മൂലയ്ക്കു സ്ഥിതി ചെയ്യുന്ന ഈ പട്ടണത്തിന്റ‍ അക്ഷാംശ രേഖാംശങ്ങൾ 56°28′15″N 132°22′36″W ആണ്.
കോപ്പന് ക്ലൈമറ്റ് ക്ലാസിഫിക്കേഷൻ അനുസരിച്ച് റാങ്കെൽ ഒരു ഓഷ്യാനിക് ക്ലൈമറ്റ് ഏരിയയാണ്.